# Pristupnica

|  |
| --- |
| Podaci o klubu |

|  |  |  |  |  |
| --- | --- | --- | --- | --- |
| Naziv kluba |  |  | OIB |  |
| Adresa |  |  |  |  |

|  |
| --- |
| Podaci o igraču |

## Osnovni podaci

|  |  |  |  |  |
| --- | --- | --- | --- | --- |
| Ime\* |  |  | Reg. br.\* |  |
| Prezime\* |  |  | OIB\* |  |
| Datum rođenja\* |  |  | Spol\* |  |
| Mjesto rođenja\* |  |  |  |  |
| Državljanstvo\* |  |  | Priložena domovnica\* | Priložena slika\* |
| Ime i prezime oca |  |  |
| Ime i prezime majke |  |  |  |  |

## Kontakt podaci

|  |  |
| --- | --- |
| Adresa stanovanja |  |
| Email |  |  | Email roditelja |  |
| Broj mobitela |  |  | Broj mobitela roditelja |  |

## Zdravstveni napomene

|  |
| --- |
|  |

**Privola za prikupljanje, čuvanje i obradu osobnih podataka**

Ispunjavanjem ove pristupnice u članstvo Kluba i Hrvatskog vaterpolskog saveza (u daljnjem tekstu HVS) dajete privolu za prikupljanje, čuvanje i obradu podataka iz pristupnice.

HVS brine o Vašoj privatnosti te nam je cilj osigurati da se informacije o Vama prikupljaju, čuvaju i obrađuju na transparentan način. Sa svim Vašim podacima koje HVS prikuplja, čuva ili obrađuje postupa se u cijelosti u skladu s odredbama Opće uredbe o zaštiti podataka (EU 2016/679) i Zakonom o provedbi Opće uredbe o zaštiti podataka (NN 42/18).

Voditelj zbirke i izvršitelj obrade osobnih podataka je Hrvatski vaterpolski savez, OIB: 50366515350.

O Vama se prikupljaju i čuvaju podaci koji su, sukladno Pravilniku o Informacijskom sustavu u sportu (NN 25/19) i Registracijskom pravilniku HVS-a, nužne kako bi postali registrirani član Kluba i HVS-a, ostvarili pravo nastupa na natjecanjima pod ingerencijom HVS-a te bili evidentirani u Nacionalni informacijski sustav u sportu. Takvi podaci označeni su sa zvjezdicom (\*) na ovoj pristupnici.

Ukoliko niste suglasni s prikupljanjem Vaših podataka - nužnih prema prethodnom stavku ili naknadno povučete privolu, neće biti moguće registrirati Vas kao člana Kluba i HVS-a te nećete biti u mogućnosti nastupati na sportskim natjecanjima pod ingerencijom HVS-a.

O Vama se također prikupljaju i čuvaju podaci koji nisu nužni već ih dajete dobrovoljno. To uključuje ostale podatke navedene u ovoj pristupnici, zdravstvene pokazatelje poput težine, visine i osobnih konfekcijskih veličina, rezultate sa sportskih natjecanja te foto i video materijale snimljene tijekom provođenja aktivnosti Kluba i HVS-a.

Ukoliko postanete član neke od hrvatskih vaterpolskih reprezentacija, od Vas se također mogu prikupljati podaci o osobnim dokumentima (osobna iskaznica i putovnica) što uključuje broj dokumenta, datume izdavanja i isteka valjanosti te preslik.

HVS brine o sigurnosti Vaših osobnih podataka. Informacije o Vama su zaštićene određenim organizacijskim i tehničkim mjerama i postupcima koji su namijenjeni sprječavanju neovlaštenog pristupa ili zlouporabe Vaših osobnih podataka.

Vaši podaci se u zbirci čuvaju trajno do Vašeg zahtjeva za brisanjem. Podaci koji više nisu potrebni u obradi mogu biti zadržani u statističke i arhivske svrhe, ali se isti ne obrađuju na niti jedan drugi način te su zaštićeni od neovlaštenog pristupa.

Pristup Vašim osobnim podacima imaju isključivo ovlašteni djelatnici Kluba i HVS-a u svrhu ispunjavanja određenih radnih zadataka vezanih za evidenciju članstva te registraciju igrača za ostvarivanje prava nastupa na sportskim natjecanjima.

U Vaše osobne podatke povremeni uvid mogu imati i treće osobe, ali samo kada je to nužno i neophodno ili kada je to opravdano zakonskim interesom za osiguravanje sigurnog i zakonitog rada. To može uključivati knjigovodstvene servise, revizorske kuće, porezna tijela, vanjske pružatelje usluga održavanja informatičkog sustava i ostale treće osobe unajmljene za pružanje određenih usluga u ime ili za Klub i/ili HVS.

Vaši osobni podaci mogu se ustupati krovnim sportskim institucijama u Hrvatskoj kada je to predviđeno zakonima RH te inozemnim sportskim savezima i krovnim međunarodnim federacijama kada je to nužno za organizaciju i nastup na sportskim natjecanjima.

U slučaju ustupanja Vaših osobnih podataka trećim osobama, HVS će poduzeti sve potrebne mjere da se podaci obrađuju isključivo u svrhe podudarne sa svrhom prikupljanja i u okvirima u kojima su podaci prvobitno prikupljeni.

Vaši osobni podaci mogu biti korišteni na prijavnim listama i drugim službenim dokumentima HVS-a nužnim za provođenje natjecanja u kojima igrač sudjeluje - sukladno Registracijskom pravilniku, Propozicijama određenog natjecanja i drugim aktima HVS-a.

Vaši podaci mogu biti objavljeni na internetskim stranicama i društvenim mrežama Kluba i HVS-a u svrhu informiranja javnosti i evidencije sportskih rezultata igrača i Kluba u određenim natjecanjima koje HVS organizira ili u kojima sudjeluje.

Vaša prava u pogledu zaštite osobnih podataka uključuju pristup podacima, njihove izmjene i dopune te brisanje Vaših osobnih podataka. Za ostvarenje navedenih prava možete nam se obratiti pismenim putem preporučenom poštom na adresu: Hrvatski vaterpolski savez (za GDPR), Jarunska ulica 5, 10000 Zagreb. Na Vaš zahtjev bit će odgovoreno u najkraćem mogućem roku osim ako nije riječ o kompleksnom ili složenom zahtjevu. U slučaju da HVS nije u mogućnosti udovoljiti Vašem zahtjevu, odluka će biti obrazložena. Radi pouzdane identifikacije, u slučaju ostvarivanja Vaših prava u vezi s osobnim podacima, možemo zatražiti dodatne informacije radi provjere identiteta.

U slučaju da imate prigovor na rad HVS-a u vezi prikupljanja, čuvanja i obrade osobnih podataka pritužbu možete podnijeti nadzornom tijelu - Agenciji za zaštitu osobnih podataka.

Sukladno Stavku 2. Članka 12. Zakona o udrugama, Pristupnicu za maloljetnike do 14 godina starosti potpisuje samo roditelj/skrbnik, dok za maloljetnike starije od 14 godina roditelj/skrbnik svojim supotpisom daje suglasnost za učlanjivanje.

Potpisom ove Pristupnice igrač postaje član Klubai registrirani član HVS-a te izjavljuje da će se pridržavati svih propisa i organizacijskih pravila Kluba i HVS-a.

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
|  |  |  |
| Potpis igrača |  | Ime i prezime i potpis roditelja – skrbnika (za maloljetnike) |